Stabekk stasjon

Stabekk stasjon ble åpnet i 1884 og ligger 8,9 km fra Oslo langs Drammenbanen på Stabekk i Bærum. 

Grunnet vendemulighet for tog på Høvik, fungerer Stabekk stasjon som utgangs- og endestasjon for Flytogets linje FLY2, VYs linje L2 Ski og VYs linje R21 Moss. I tillegg betjenes stasjonen av linje L1 mellom Lillestrøm og Asker (- Spikkestad).

 Historie 
Jernbanen har en historisk relevant påvirkning på Stabekk-området. Området ble i hovedsak bygget ut i forbindelse med anleggelse av Kristiania-Drammenbanen i 1870–72, ved at jernbanen kjøpte opp tomter fra de omkringliggende gårdene til banetraseen og senere utparsellerte disse til jernbanens ansatte da trasevalget var klart. Særlig tomtene langt fra stoppestedene var billige. Jernbanen skapte muligheter for boligbygging i området da det på denne måten ble knyttet kommunikasjonsmessig nærmere til Oslo.

Selve Stabekk stasjon ble åpnet i 1884. Det var først et enkelt stoppested med ekspedisjonsbygning. I 1902 ble en ny stasjonsbygning tegnet av arkitekt Paul Armin Due innviet.

Jernbanen førte også etter hvert til en senterbebyggelse med butikker, postkontor, lege, tannlege og andre servicetilbud.

Stasjonen var stengt fra april 2014 til desember 2015.NRK Østlandssendingen 7. oktober 2011. Drammenbanen langtidsstenges. Besøkt 3. februar 2017.Norconsult nyheter. Høvik og Stabekk togstasjoner åpnet. Besøkt 3. februar 2017.Budstikka, 12. oktober 2015. I den perioden ble det gjennomført en omfattende oppgradering, blant annet for å gi stasjonen universell utforming. Da stasjonen gjenåpnet etter stengningen økte togtilbudet fra to tog per retning per time til fire tog per time i retning Asker og syv tog per time i retning Oslo S. 

 Bildegalleri 

 Referanser 

 Litteratur 



 Eksterne lenker 



Kategori:Jernbanestasjoner på Drammenbanen
Kategori:Jernbanestasjoner i Bærum
Kategori:1884 i Norge
Kategori:Jernbanestasjoner åpnet i 1884
Kategori:Paul Armin Due